Listen over de små lokallister, der stiller op til det kommende kommunalvalg, er steget med over 50 %.

Miljøvogterne, På Kanten, Cykelsti-listen, Forenet Demokrater, Oplandslisten, Ny Brønderslev, Partiet Thy, Demokratisk Balance, Kommunisterne, Danskernes Parti - De Nationale, Trafikalt Folkeparti, Miljøpartiet Fokus og Vedtaget. Flere og flere lokale lister stiller op til det kommende kommunalvalg den 19. november. I år vil der være hele 28 lokallister på stemmesedlerne i de nordjyske kommuner. Det er en stigning på over 50 % i forhold til valget i 2009, hvor 18 lokallister stillede op. Lokallisterne er kendt for at have bestemte mærkesager, som de kæmper for på lokalt, kommunalt eller regionalt plan. De repræsenterer altså ikke de traditionelle landsdækkende partier.